Diit 56
Pal ŋäthä Kuɔth
(Dit Dee-bid mëë ca jɛ käp ɛ ji̱ Pi-li-thɛt kä Gɛ̈th)
1
Ɛ lɔcdu kɔ̱c kɛ ɣä lö Kuoth,
kɛ ɣöö joc naath ɣä,
kɛ cäŋ kɛɛliw la ji̱ tɛ̈r
ɣä la yɔŋ.
2
Kä makɛ ɣä ji̱ tɛ̈rä
kɛ cäŋ kɛɛliw,
nyiëëny ji̱ liakä ti
ŋuan kɛ ɣä.
3
Mi cä dual lö Kuoth Nhial,
ɣän la la̱thä ŋa̱thdä kä ji̱.
4
Kä ji̱n Kuoth in liakä ruacdɛ
kä ji̱n Kuoth in ŋa̱thä,
ɣän /cä dual,
kä ɛŋu mi dëë raan
ɛ lät kä ɣä?
5
La kɛn rieetkä amɛŋ
kɛ cäŋ kɛɛliw,
Kä cärkiɛn diaal
kɛ kui̱dä kɛ ti jiäk.
6
La kɛn rɔ̱ cua̱ duul, kä tɛ̱̈ɛ̱̈kɛ rɔ̱,
kɛ ɣöö bikɛ lätkä guic,
go̱rkɛn ni dhilä piny.
7
Ku kɛ tɔ̱ŋ lö Kuoth
kɛ lät jiäkiɛn,
ɣɔk nikɛ piny kɛ ŋɛ̈ɛ̈ny
lö Kuoth!
8
Ji̱n ŋäci rikä,
kä ŋäci pek in ci wiee kɛ ɣä,
Ɛ /cikɛ ku te rɛy buɔkdu?
9
Mi wä ji̱ tɛ̈rä loc jɔk,
kɛ cäŋ in bä cɔɔl
ni ji̱kɛ luäk,
kɛ jɛn duɔ̱ɔ̱p ɛmɔ
ɣän bä jɛ ku
ŋa̱c ɛn ɣöö te Kuoth
kɛɛl kɛ ɣä.
10
Jɛn Kuoth in liakä ruacdɛ,
jɛn Kuoth Nhial in
liakä rieetkɛ.
11
Jɛn Kuoth in ŋa̱a̱thä
ɣän /cä dual,
kä ɛŋu mi dëë raan
ɛ lät kä ɣä?
12
Ɣän bä ya̱cdä la̱t
kɛ kui̱du lö Kuoth.
Ɣän bä ji̱ la la̱rä
tɛ̈th lɔaacdä ni ciaŋ.
13
Kɛ ɣöö ji̱n ci yiëëdä kän li̱th,
kä ci ɣä pën ɣöö ba ɣä joc,
Kɛ ɣöö ɣän bä kulɛ ja̱l nhiam Kuɔth
rɛy buɔyä muun teekä.
